Oksen

Oksen (originaltittel Oxen) er en svensk dramafilm fra 1991, regissert av Sven Nykvist.

Handling 
Oksen er inspirert av en virkelig hendelse rundt 1868. Sven Nykvist fikk historien fortalt for seg selv i barndommen sin. Handlingen foregår i Småland under hungersnøden. En husmann dreper en okse for å få mat til familien. Ingen mistenker han, men når kjøttet er tatt ut, må han få solgt skinnet. I Vimmerby marked blir han gjenkjent av den lokale presten. Han overtaler husmannen til å tilstå, i håp om at straffen blir mildere. Det blir den ikke.

Om filmen 
Filmen ble spilt inn i Högsby i Småland, og flere av beboerne fikk statistroller for at filmen skulle få riktig aksent. Filmen ble produsert av Jean Doumanian (tidligere produsent av Saturday Night Live), som debuterte som spillefilmprodusent. Hun fortsatte med å produsere flere filmer for Woody Allen. Den svenske kritikken for filmen var negativ, og filmen ble sett av kun 11 000 mennesker. Gjennom Lasse Summanens og Nykvist samarbeid fikk Oksen en bedre mottakelse i USA og ble nominert til Oscar for beste fremmedspråklige film. Filmen fikk god kritikk i Norge, og ble vist under filmfestivalen i Cannes i 1992.

Medvirkende 

 Stellan Skarsgård som Helge Roos
 Ewa Fröling som Elfrida Roos
 Lennart Hjulström som Svenning Gustavsson
 Max von Sydow som Vicar 
 Liv Ullmann som Mrs. Gustafsson
 Björn Granath som Flyckt
 Erland Josephson som Sigvard Silver
 Rikard Wolff som Johannes
 Helge Jordal som Navvy
 Agneta Prytz som gammel kvinne
 Björn Gustafson som offiser
 J.E. Beaucaire som butikkeier
 Debora Hjälmarö som Helges og Elfridas datter

Referanser

Eksterne lenker 
 

Svenske dramafilmer
Filmer fra 1991
Svenskspråklige filmer
Filmer basert på bøker